SLJ – 20. 3. 2020

Hvala za vse poslane dnevnike branja. Odlično vam gre!

Danes se bomo spet malo posvetili našemu jeziku. V časopisu, reviji ali na spletu poišči članek, ki te zanima in ga preberi (Članek je kratko besedilo, ki govori o neki točno določeni temi. Npr.: <https://domzalec.si/kako-ostati-doma-in-brati/> - to je le primer, ne obvezno branje. Izberi si temo, ki zanima tebe.).

Ko članek prebereš, v zvezek za jezik napiši naslov: Neumetnostno besedilo (ker članka običajno ne napiše umetnik – torej pesnik ali pisatelj).

Zapiši naslov in avtorja članka.

Nato izpiši vsa ZEMLJEPISNA LASTNA, OSEBNA LASTNA IN STVARNA LASTNA IMENA. Piši s pisanimi črkami in bodi pozoren na veliko začetnico.

Bo šlo?

Na ta način boš izvedel kaj novega in ponovil pravila o rabi velike začetnice. Pa še glasno branje za danes obkljukaš ☺.

P. S. : Danes sem dobila posnetek enega od vaših sošolcev, v njem je povedal pesmico za bralno značko. Meni se ideja zdi super... morda kot namig ☺.

Lp,

U. Meta